༄༅། །ཚོགས་འཁོར་གྱི་ཆོ་ག་བཞུགས།
༄༅། །བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །སངས་རྒྱས་ཐམས་
ཅད་གཅིག་བསྡུས་པའི། །བླ་མའི་ཞབས་ལ་ཕྱག་འཚལ་ནས། །བསོད་ནམས་དང་ནི་
ཡེ་ཤེས་ཚོགས། །བསྒྲུབ་ཕྱིར་དེ་ཡི་ཆོ་ག་བཤད། །བཅོམ་ལྡན་འདས་དཔལ་དགྱེས་
པ་རྡོ་རྗེའམ། འཁོར་ལོ་བདེ་མཆོག་ལ་སོགས་པའི་རྣལ་འབྱོར་བླ་ན་མེད་པའི་རྒྱུད་
སྡེ་ལས་བྱུང་བའི་ཚོགས་ཀྱི་འཁོར་ལོ་བྱེད་པར་འདོད་ན་གསུམ་སྟེ། ཇི་ལྟར་བྱ་བའི་
ཆོ་ག་དང༌། དེ་ལ་གཞན་གྱི་རྩོད་པ་སྤང་བ། ཆོ་གའི་རྣམ་གྲངས་ཀྱི་རབ་ཏུ་དབྱེ་
བའོ། །
དང་པོ་ལ་དྲུག་སྟེ། དུས། གནས། གྲོགས། ཡོ་བྱད། ཆོ་ག །དགོས་པའོ། །
དུས་ལ་རྒྱུན་གྱི་དུས་དང༌། ཁྱད་པར་གྱི་དུས་གཉིས་སོ། །རྒྱུན་གྱི་དུས་ནི་ཡར་
ངོ་མར་ངོའི་ཚེས་བརྒྱད་དང༌། བཅུ་དང༌། བཅུ་བཞི་དང་། བཅོ་ལྔ་སྟེ་བཞི་
དང་༌། མར་ངོ་ལའང་དེ་ལྟར་བཞི་སྟེ་བརྒྱད་དོ། །ཁྱད་པར་གྱི་དུས་ནི་དབང་བསྐུར་
རབ་གནས་སྦྱིན་སྲེག་རྒྱུད་ཉན་བཤད་ལ་སོགས་པའི་དུས་རྣམས་སོ། །
གཉིས་པ་གནས་ནི་གསུམ་ལས། ལས་དང་པོ་པས་རང་གི་ཁྱིམ་དང༌། གཙུག་
ལག་ཁང་ལ་སོགས་པ་དབང་བསྐུར་བ་མ་ཐོབ་པས་དབེན་པའོ། །སེམས་བརྟན་
པ་ཐོབ་ནས་དུར་ཁྲོད་དམ་རིའི་བྱ་སྐྱིབས་ལ་སོགས་པའོ། །བརྟན་པ་ཆེར་ཐོབ་
ནས། ཡུལ་ཉི་ཤུ་རྩ་བཞི་ལ་སོགས་པའོ། །
གསུམ་པ་གྲོགས་ནི། དབང་བསྐུར་བ་ཐོབ་ཅིང་དམ་ཚིག་མ་ཉམས་པའི་དཔའ་
239-

ས་སྐྱ་བཀའ་འབུམ། ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བོ་དང་རྣལ་འབྱོར་མའོ།
བཞི་པ་ཡོ་བྱད་ནི་ཅི་འབྱོར་པ་ཡིན་ན་ཡང་། ཡེ་ཤེས་ཀྱི་མཁའ་འགྲོ་མ་སྡུད་
པའི་རྫས་མེད་དུ་མི་རུང་བ་མ་ད་ན་དང་བ་ལའོ། །
ལྔ་པ་ཆོ་ག་ལ་གསུམ། སྦྱོར་བ་དང་། དངོས་གཞི་དང་། རྗེས་སོ། །
དང་པོ་ལ་དྲུག །གནས་ཁང་བརྒྱན་པར་བྱ་བ་དང༌། ཕྱི་ནང་གི་མཆོད་པའི་
ཡོ་བྱད་བཤམ་པ། རྡོ་རྗེ་སློབ་དཔོན་ནང་དུ་སྤྱན་དྲངས་ཏེ་བཞུགས་པ། བརྡ་
དང་བརྡའི་ལན་བྱས་ཏེ་ནང་དུ་གཞུག་པ། ལྷའི་རྣལ་འབྱོར་ལ་གནས་པར་གསོལ་
བ་གདབ་པ། ཡི་གེ་བརྒྱ་པ་བརྗོད་དེ་རྒྱུད་དག་པར་བྱ་བའོ། །དང་པོ་ནི་གནས་
ཁང་ཕྱག་དར་དང༌། བའི་རྣམ་ལྔ་དང་དྲི་ཞིམ་པོའི་ཆུས་བྱུག །བླ་རེ་དང་ལྡ་ལྡི་ལ་
སོགས་པས་བརྒྱན། བྲིས་སྐུ་དགྲམ། བདག་བསྐྱེད་གཙོ་བོར་བྱེད་ན་དགྱེས་པ་རྡོ་
རྗེའམ། འཁོར་ལོ་བདེ་མཆོག་ལ་སོགས་པའི་ལྷ་གྲངས་དང་མཐུན་པའི་གདན་སྟག་
གི་པགས་པའམ། དུར་ཁྲོད་ཀྱི་རས་སམ། དེ་མ་རྙེད་ན་གཞན་གང་ཡང་རུང་བའི་
གདན། དཀྱིལ་འཁོར་གྱི་བསྐོར་བའི་རིམ་པ་(༡༢༨)ལྟར་བཤམ། མདུན་བསྐྱེད་གཙོ་
བོར་བྱེད་ན། བསྒྲུབ་པའི་མཎྜལ་དགྱེས་རྡོར་རམ།
བདེ་མཆོག་གི་གཞུང་ལུགས་
དང་མཐུན་པར་བཤམ། རྡོ་རྗེ་སློབ་དཔོན་གྱིས་གཙོ་བྱས་པའི་ཚོགས་པ་རྣམས་
ཀྱི་གདན་རྒན་རིམ་ལྟར་བཤམ། བདག་བསྐྱེད་གཙོར་བྱེད་པ་བརྟག་གཉིས་ལས་
བཤད། མདུན་བསྐྱེད་གཙོ་བོར་བྱེད་པ་སཾ་པུ་ཊ་ལ་སོགས་པ་ནས་བཤད། ལས་
དང་པོ་པས་མདུན་བསྐྱེད་གཙོ་བོར་མཆོད་པ་འཇུག་པ་བདེ་གསུང་། གཉིས་པ་
ཕྱི་ནང་གི་མཆོད་པ་བཤམ་པ་ནི། དགྱེས་པ་རྡོ་རྗེ་བ་ཆུ་གསུམ་མམ་བཞི། བདེ་
མཆོག་པ་མཆོད་ཡོན་ཞབས་བསིལ་གཉིས་སུ་བསྡུས་ནས་མཛད། ཆུ་དེ་རྣམས་
མཆོད་ཡོན་གྱི་ཡན་ལག་ཡིན་པས། མཆོད་ཡོན་འབུལ་ཞེས་མཆོད་ཡོན་གྱི་མིང་དུ་
240

ཚོགས་འཁོར་གྱི་ཆོ་ག
བཏགས་པའང་ཡོད། ཆུ་བཞིར་བྱེད་ན་ཞབས་བསིལ་ལ་ག་པུར་གུར་གུམ་ལ་སོགས་
པའི་དྲི་བཟང་གདབ། ཞལ་བསིལ་ལ་མངར་གསུམ། འཐོར་འཐུང་ལ་ཆུ་གཙང་མ་
ཉིད། མཆོད་ཡོན་ལ་མེ་ཏོག་དཀར་པོ་གདབ། མེ་ཏོག་ལ་སོགས་པའི་མཆོད་པ་རྣམ་
ལྔ་ཅི་འབྱོར་པའམ། གྲུབ་ན་རྒྱ་ཆེར་བཤམས།
དགྱེས་རྡོར་བདེ་མཆོག་གི་གཞུང་
ལུགས་དང་མཐུན་པའི་འཇིག་རྟེན་ལས་འདས་པའི་གཏོར་མ་གཅིག་དང་། ཆོས་
སྐྱོང་གིས་གཙོ་བྱས་པའི་འཇིག་རྟེན་པ་ལ་གཅིག །གཞི་བདག་ལ་གཅིག །རང་ལ་
དགོས་པ་ཡོད་ན་གཏོར་མ་གཞན་ཡང་བཤམ་པར་བྱའོ། །འབྱོར་ན་མང་དུ་བཤམས་
ཀྱང་ཆེས་བཟང་། པདྨ་བྷཉྫ་ནར་མ་ད་ན་བླུགས་ཏེ།
དཔྲལ་བ་རང་ལ་བསྟན་པ་
རང་གི་མདུན་དུ་བཞག །དམ་ཚིག་གི་རྡོ་རྗེ་དྲིལ་བུ་ཡང་གཡས་གཡོན་དུ་གོ་མ་ནོར་
བར་བཞག །གཞན་ཡང་ལོངས་སྤྱོད་པའི་ཡོ་བྱད་ཅི་འབྱོར་པའམ། གང་དགོས་
པ་ཐམས་ཅད་སྟ་གོན་བྱ། གསུམ་པ་རྡོ་རྗེ་སློབ་དཔོན་བཞུགས་པ་ནི། རྡོ་རྗེ་སློབ་
དཔོན་ལ་མཎྜལ་དང་མེ་ཏོག་ཅི་འབྱོར་བ་ཕུལ་ལ། སེམས་ཅན་ཐམས་ཅད་ཀྱི་དོན་
དུ་འཇིག་རྟེན་དང་འཇིག་རྟེན་ལས་འདས་པ་ཐམས་ཅད་མཆོད་པའི་ཕྱིར། ཚོགས་
ཀྱི་རྡོ་རྗེ་སློབ་དཔོན་མཛད་དུ་གསོལ། ཞེས་གསོལ་བ་གདབ། དེ་ནས་བདག་བསྐྱེད་
གཙོ་བོར་མཆོད་ན། རྡོ་རྗེ་སློབ་དཔོན་དབུས་སུ་མདུན་བསྐྱེད་གཙོ་བོར་མཆོད་
না ཚོགས་པའི་གྲལ་མགོར་གདན་བཤམས་པ་ལ་བཞུགས་པར་བྱའོ། །བཞི་པ་
དབྱུག་སྔོན་ཅན་གྱི་ང་རྒྱལ་འཛིན་པའི་རྡོ་རྗེ་སློབ་མས་ལས་ཐམས་ཅད་པའི་བུམ་པ་
དང་ལྡན་པ་སྒོ་དྲུང་དུ་བཞག་ལ་བརྡ་དང་བརྡའི་ལན་བྱས་ཏེ་མི་འཕྲོད་པ་རྣམས་
ཕྱིར་བསྐྲད། འཕྲོད་པ་རྣམས་ནང་དུ་འཇུག་པའི་དོན་དུ་འདི་ལྟར་གསོལ་བ་གདབ་
སྟེ། ཁྱོད་ཀྱི་དམ་ཚིག་ལ་ནི་ཁྲོ་བོ་སྔོན་པོ་མཛེས། །དངོས་གྲུབ་ཕྱག་ན་དབྱུག་ཏོ་
རིན་ཆེན་བཅིངས་པ་འཛིན། །དཔལ་ལྡན་དཔའ་བོ་དཔའ་མོ་འདུ་བར་འཁོར་
- 241

ས་སྐྱ་བཀའ་འབུམ།
ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
སྒྲོལ་ཁུམས། །མཁའ་མཛེས་རྣལ་འབྱོར་པ་ཡིས་ནང་དུ་བདག་ཐོངས་ཤིག །ཅེས་
བརྗོད་དོ། །དེ་ནས་དབྱུག་སྔོན་ཅན་གྱིས་ལས་ཐམས་ཅད་པའི་བུམ་ཆུས་བསངས་
ལ། འདི་སྐད་ཅེས་བརྗོད་དོ། །འདིར་ནི་ཆོས་རྣམས་བཟང་པོར་ལྟོས། །འདུ་བ་
རྣམས་ནི་ཐེ་ཚོམ་མེད། །བྲམ་ཟེ་ཁྱི་དང་གདོལ་པ་ཡང་། །རང་བཞིན་གཅིག་པ་
ཉིད་དུ་ཟོ། །ཞེས་བྱ་བའི་ཚིགས་བཅད་བརྗོད་ལ། ནང་དུ་གཏང་༌། འདིའི་ཆོ་ག་
རྣམས་ཤེས་པ་དཀའ།
བྱས་ནས་མ་རྫོགས་ན་ཆོ་ག་ཉམས་པར་འགྱུར་བས་མི་ཤེས་
པ་རྣམས་ཀྱིས་ལྷའི་ང་རྒྱལ་དང་ལྡན་པས། བག་ཡོད་པར་བྱས་ལ་འཇུག་གོ། །རྡོ་རྗེ་
སློབ་དཔོན་གྱིས་གཙོ་བྱས་པའི་རྒན་རིམ་ལྟར་(༡༢༩)གྲལ་ལ་འཁོད་དོ། །ལྔ་པ་གསོལ་
བ་གདབ་པ་ནི། ལས་ཀྱི་རྡོ་རྗེ་སློབ་མས་སྤྱིར་མཎྜལ་ཕུལ། སོ་སོའི་ཕྱག་ཏུ་མེ་ཏོག་
བཞག་ལ། ཕྱག་འཚལ་ཐལ་མོ་སྦྱར་ལ། ངག་ཏུ། ཀུན་བཟང་རྣམ་འཕྲུལ་མཆོད་
པའི་སྤྲིན་ཆེན་གྱིས། །དཔའ་བོ་རྣལ་འབྱོར་མ་རྣམས་མཆོད་པ་དང༌། །ཡོན་བདག་
བགེགས་ཞི་ཚོགས་གཉིས་བསག་པའི་ཕྱིར། །གཉིས་མེད་ཏིང་འཛིན་དག་ལ་གནས་
པར་གསོལ། །ཞེས་བྱ་བའམ། ཡང་ན་སོ་སོ་ནས་ལྷའི་རྣལ་འབྱོར་ལ་གནས་པར་ཞུ་
ཞེས་བསྡུ་བའི་ཚིག་གིས་གསོལ་བ་གདབ། དེ་ནས་མེ་ཏོག་རྣམས་བསྡུས། བླ་མ་ལ་
ཡོན་དུ་ཕུལ། བླ་མས་ཀྱང་བླ་མ་བརྒྱུད་པ་དང་ཡི་དམ་གྱི་ལྷ་ལ་དབུལ་ཏེ། མཎྜལ་
གྱི་དབུས་སུ་སྤུང་། དྲུག་པ་རྒྱུད་སྦྱང་བ་ནི། ཐམས་ཅད་ཀྱིས་དམ་ཚིག་གི་ཉེས་པ་
བཤགས་པའི་ཕྱིར། སྤྱི་བོར་རྡོ་རྗེ་སེམས་དཔའ་མན་ངག་ལྟར་བསྒོམ། ཡི་གེ་བརྒྱ་
པ་ཅི་རིགས་པར་བཟླས་ལ། ཨ་བྷི་དྷ་ན་ནས་འབྱུང་བའི་ཚིག་འདི་བརྗོད། བདག་
ནི་མི་ཤེས་རྨོངས་པ་སྟེ། །དམ་ཚིག་ལས་ནི་འགལ་ཞིང་ཉམས། །བླ་མ་མགོན་པོས་
སྐྱབས་མཛོད་ཅིག །གཙོ་བོ་རྡོ་རྗེ་འཛིན་པ་སྟེ། །ཐུགས་རྗེ་ཆེན་པོའི་བདག་ཉིད་
ཅན། །འགྲོ་བའི་གཙོ་ལ་སྐྱབས་སུ་མཆི། །ཞེས་བརྗོད་དོ། །
242

ཚོགས་འཁོར་གྱི་ཆོ་ག
གཉིས་པ་དངོས་གཞི་ལ་ཚིམ་པ་དྲུག་སྟེ། རྣལ་འབྱོར་ཆེན་པོའི་རྒྱུད་ཐམས་ཅད་
ཀྱི་དགོངས་པ་བསྡུས་པ། སཾ་པུ་ཊ་ལས་འབྱུང་བའི་ཚུལ་བཤད་ན། ཏིང་ངེ་འཛིན་
གྱི་དཀྱིལ་འཁོར་མཆོད་པ་རྒྱས་པས་ཚིམ་པ། སྙིང་གར་ཡེ་ཤེས་ཀྱི་ལྷ་བདུད་རྩི་མྱངས་
པས་ཚིམ་པ། ཕྱི་རོལ་གྱི་འབྱུང་པོའི་ཚོགས་གཏོར་མས་ཚིམ་པ།
དམ་ཚིག་དང་
ལྡན་པའི་དཔའ་བོ་དང་རྣལ་འབྱོར་མ་རྣམས་ནང་གི་སྦྱིན་སྲེག་གིས་ཚིམ་པ། ཕྱི་
ནང་གི་མཁའ་འགྲོ་མ་རྣམས་གླུ་གར་གྱིས་ཚིམ་པ། ལུས་ཀྱི་དཀྱིལ་འཁོར་ལྷན་ཅིག་
སྐྱེས་པའི་ཡེ་ཤེས་ཀྱིས་ཚིམ་པའོ། །དང་པོ་ནི་དགྱེས་པའི་རྡོ་རྗེ་ལྟར་ན། ཚོགས་ཀྱི་
ཞིང་སྤྱན་དྲང་པ་ནས་སྲུང་བའི་འཁོར་ལོའི་བར་མངོན་རྟོགས་རྒྱས་འབྲིང་ལྟར་
བསྒོམས་ནས། དེ་ཁོ་ན་ཉིད་བཅུའི་བསྲུང་བའི་དེ་ཁོ་ན་ཉིད་དང༌། ཕྱིར་བཟློག་
པའི་དེ་ཁོ་ན་ཉིད་བསྒྲུབ་པའི་ཕྱིར། ཨུཥྞཱི་ཥའི་སྔགས་ཅི་རིགས་བཟླས། འདི་ད་ལྟར་
བར་ཆད་བསྲུང་བ།
ཕྱིས་འཚང་རྒྱ་བ་ན་སྲོད་ལ་བདུད་འདུལ་བའི་རྟེན་འབྲེལ་
ཡིན། བདེ་མཆོག་ལྟར་ན་སྲུང་འཁོར་བསྒོམ་པ་ཙམ་ལས་སྔགས་ཟློ་བ་སྐབས་འདིར་
མི་མཛད་དེ། དེ་ནས་དགྱེས་རྡོར་བདེ་མཆོག་ལ་སོགས་པ་ཆོ་ག་གང་བྱེད་ཀྱང་རང་
རང་གི་རིམ་པ་གཉིས་རིམ་པ་ལྟར་ཚར་བར་བསྒོམ། གཙོར་རང་རང་གི་རྩ་
སྔགས། སྙིང་པོ། ཉེ་སྙིང་། འཁོར་གྱི་ལྷ་རྣམས་དང་བཅས་པ་རྣམས་ཀྱི་སྔགས་
ཅི་ནུས་པ་བཟླས། དེ་ལྟར་རིམ་པ་གཉིས་བཟླས་པ་དང་བཅས་པ་ནི། དེ་ལྟར་རྒྱུ་
དུས་སུ་བསོད་ནམས་དང་ཡེ་ཤེས་ཀྱི་ཚོགས་སྒྲུབ་ཅིང༌་། སངས་རྒྱས་ཀྱི་ཞིང་ཡོངས་
སུ་དག་པ་དང༌་། སེམས་ཅན་སྨིན་པར་བྱེད་པ། ལུས་ངག་ཡིད་གསུམ་གྱི་གནས་
ངན་ལེན་སྦྱོང་ཞིང་། སྐུ་གསུམ་མམ་བཞིའི་རྟེན་འབྲེལ་བསྒྲུབ་པ། འབྲས་བུའི་དུས་
སུ་འོག་མིན་དུ་སངས་རྒྱས་ནས་ཞིང་ཁམས་དཔག་ཏུ་མེད་པར་སྤྲུལ་པའི་སྐུས་སེམས
ཅན་གྱི་དོན་མཛད་པའི་རྟེན་འབྲེལ་ཡིན། ཏིང་ངེ་འཛིན་གྱི་དཀྱིལ་འཁོར་དེ་ལྟར་
-243

ས་སྐྱ་བཀའ་འབུམ། ༼ཛི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བསྒོམས་པ་ལ། མཆོད་པ་རྒྱས་པས་ཚིམ་པ་ནི། དང་པོ་ཕྱི་མཆོད་དངོས་སུ་བཤམས་
པ་དགྱེས་རྡོར་ལྟར་ན། ཨོཾ་བཛྲ་ཨམྲྀ་ཏ་ཀུཎྜ་ལི་ཧ་ན་ཧ་ན་ཧཱུྃ་ཧཱུྃ་ཕཊ་ཅེས་བརྗོད་
ཅིང་རྡོ་རྗེའི་རྩེས་མ་ད་ན་གཏོར་ཞིང་བསང་། བདེ་མཆོག་ལྟར་ན། སུམ་བྷ་ནིའི་
སྔགས་ཀྱིས་བསང༌་། དེ་ནས་སྭ་བྷཱའི་(༡༣༠)སྔགས་ཀྱིས་མཆོད་བྱ་མཆོད་བྱེད་མཆོད་
པའི་ཡུལ་ཐམས་ཅད་སྟོང་པར་བསམ། སྟོང་པའི་ངང་ལས་མཆོད་པའི་ཡུལ་
དང༌་། མཆོད་པར་བྱེད་པ་པོ་བདག་ཉིད་གཉིས་ཀ་སྔར་བཞིན་དུ་རྨི་ལམ་སྒྱུ་མ་ལྟ་
བུའི་ལྷའི་སྐུར་བསམས་ལ། མཆོད་པ་ཐམས་ཅད་ཀྱང་འཇིག་རྟེན་དང་འཇིག་རྟེན་
ལས་འདས་པའི་དགེ་བ་ལས་གྲུབ་པ། ངོ་བོ་བཟང་ཞིང་གཙང་བ། དྭངས་ཤིང་
ཐོགས་པ་མེད་པ། ཡུལ་ནམ་མཁའི་མཐས་ཁྱབ་པ། དུས་འཁོར་བ་ཇི་སྲིད་གནས་
པའི་བར་དུ་རྒྱུན་མི་འཆད་པར་བསམས་ལ། རྒྱུད་ལས་གསུངས་པའི་
དང༌། ཏིང་ངེ་འཛིན་དང་ཕྱག་རྒྱས་དབུལ། རྒྱུད་ལས་མ་གསུངས་པའི་སྔགས་དང་
ཕྱག་རྒྱ་ལ་སོགས་པ་བྱས་ཀྱང་ཆོ་ག་མ་དག་པའི་ཕྱིར་སངས་རྒྱས་དགྱེས་པའི་མཆོད་
པར་མི་འགྲོ། སངས་རྒྱས་དགྱེས་པ་ལ་སངས་རྒྱས་ཀྱིས་གསུངས་པ་ཉིད་བྱེད་
དགོས། དེ་བཞིན་དུ་ནང་བདུད་རྩིའི་མཆོད་པའང་གཏོར་མ་བཞིན་བྱིན་གྱིས་
བརླབས་ལ་གཡོན་པའི་མཐེབ་སྲིན་གྱིས་གཏོར་ཞིང་ནང་མཆོད་ཀྱི་ཕུད་རྩ་བའི་བླ་
མ་ལ་དབུལ། དེ་ནས་བླ་མ་བརྒྱུད་པ་རྣམས་ལ། དེ་ནས་ཡི་དམ་གྱི་ལྷ་ལ། དེ་
ནས་ཆོས་སྐྱོང་དང་འབྱུང་པོ་ལ་སོགས་པ་ཕུད་ལ་དབང་བ་རྣམས་ལ་རང་རང་གི་
སྔགས་ཀྱིས་དབུལ། གཉིས་པ་སྙིང་གར་ཡེ་ཤེས་ཀྱི་ལྷ་བདུད་རྩི་མྱངས་པས་ཚིམ་པ་
ནི། དེ་ནས་སྲིན་ལག་གིས། ལྕེ་རྩེ། སྨིན་མཚམས། སྤྱི་གཙུག་རྣམས་སུ་ཐིག་ལེ་
རེ་བྱ། དེ་སྐད་དུ། རྣལ་འབྱོར་མ་ནི་ཐམས་ཅད་ལ། །མཐེ་བོའི་འཐོར་མས་སོ་སོར་
དབུལ། །དེ་འོག་རང་གི་རྣམ་པ་ཡིས། །བདག་ཉིད་ལ་ནི་བསམ་པར་བྱ། །ལྕེ་རྩེ་
-244-

ཚོགས་འཁོར་གྱི་ཆོ་ག
ཐིག་ལེ་སྟེང་དུ་ཡང༌་། །བློ་དང་ལྡན་པས་གནས་གསུམ་མཆོད། །ཅེས་གསུངས་པ་
ལྟར་རོ། །དེ་ནས་དགྱེས་རྡོར་ལྟར་ན་དྲིལ་བུ་འཁྲོལ་ཞིང༌། ནམ་མཁར་རྗེ་བཙུན་
བལྟས་ནས་ནི། །ཞེས་བྱ་བ་ལྷ་མོ་བརྒྱད་ཀྱི་མཆོད་པ་དང་། ཁྱོད་ནི་རྣལ་འབྱོར་མ་
ཚོགས་ཡོངས་སུ་བསྐོར་ཞེས་བྱ་བའི་བསྟོད་པ་དང་།
བསྟོད་པ་ཉི་ཤུ་པ་ལ་སོགས་
པ་ཅི་ཤེས་པས་བསྟོད། བདེ་མཆོག་ལྟར་ན་ཕྱོགས་བཅུའི་སངས་རྒྱས་ཀྱི་བསྟོད་
པའམ། སློབ་དཔོན་བྷུ་རི་པས་མཛད་པའམ། བཅོམ་ལྡན་འདས་ཀྱི་རྩ་སྔགས་རྐང་
པ་བརྒྱད་པ་ལ་སོགས་པ་ཅི་ཤེས་པས་བསྟོད། དེ་དག་འདིར་ཡི་གེ་མངས་ཀྱིས་དོགས་
ནས་མ་བྲིས། སློབ་དཔོན་རིན་པོ་ཆེས་མཛད་པའི་མཆོད་ཕྲེང་ལ་སོགས་པར་བལྟ་
བར་བྱའོ། །གསུམ་པ་འབྱུང་པོའི་ཚོགས་གཏོར་མས་ཚིམ་པ་ནི། དབང་བསྐུར་མ་
ཐོབ་པའི་འབྱུང་པོ་ལ་གཏོར་མ་གཏོང་ན་ཡོལ་བའི་ཕྱི་རོལ་དུ་གཏོང་། དབང་བསྐུར་
ཐོབ་པའི་འབྱུང་པོ་ལ་ཡོལ་བས་གཅད་མི་དགོས། འཇིག་རྟེན་ལས་འདས་པའི་གཏོར་
མ་དགྱེས་རྡོར་དང་བདེ་མཆོག་རང་རང་གི་རྒྱུད་ནས་འབྱུང་བའི་གཏོར་མའི་ཆོ་གས་
གཏང་། འཇིག་རྟེན་པའི་གཏོར་མའི་ཕུད་ཆོས་སྐྱོང་ལ་དབུལ། དེའི་ཆོ་ག་རང་
རང་གི་གཞུང་ནས་འབྱུང་བ་ལྟར་བྱ། དེའི་རྗེས་ལ་མཁའ་འགྲོ་སྤྱིའི་གཏོར་མས་འབྱུང་
པོ་ཐམས་ཅད་ལ་